પ્રેમીઓની એક જ મૂંઝવણ છે, પોતાના પ્રેમને વ્યક્ત કેવી રીતે કરવો. પોતાના પ્રેમને સાબીત કેવી રીતે કરવો. સીધી અને સરળ વાતને પ્રેમીઓ ઘુંચવીને કહેવામાં મશગુલ રહે છે એટલે જ પ્રેમપત્રો આવ્યા, પ્રેમ કાવ્યો આવ્યા. આ જગતમાં ઘણા લોકો એવું માને છે કે પ્રેમમાં નિષ્ફળ જઇએ પછી જ કવિ થવાય. તો પછી, જગતમાં જીવનારો લગભગ પ્રત્યેક માણસ કવિ ન બન્યો હોત, કવિતા ન લખતો હોત. વિરહ કવિતાને મળે છે, કવિને ફળે છે એ સાચ્ચું પણ, પ્રેમમાં તો એ મિલનમાં જ ઓગળે છે.